Se íze, se bûze - Suzuki SX4 1.6 teszt
A Suzuki SX4 a közelmúltban átesett egy kívülrõl nagyjából észrevehetetlen modellfrissítésen. Két modernebb motort is kapott, amelybõl az 1,6-os benzinest próbáltuk; jól tagadja, hogy erõsebb.
Az SX4 a modellfrissítés után kicsit jobb lett, de nem eléggé
(Még több fotó a galériában. Kattintson a képre!)

Mindenki tévedhet, mi is, jobb belátni. Leírunk valamit egy modellrõl, majd kipróbálunk még egyet, aztán még egyet, és fokozatosan rájövünk, hogy a kezdeti lelkesedés csak egy múló hóbort volt. Szép lassan észrevesszük, hogy az újdonság varázsa mögött nem túl sok érzelem lakozik, csupán az egyhangú unalom.

Be kell valljam, tévedtem. Életem elsõ SX4-tesztjében ugyanis lelkesen fogadtam a Suzuki akkori újdonságát, emlékeim szerint sok jót írtam róla. Ma már nem tudom, mit láttam meg benne, de az is lehet, hogy akkor az a gondolatmenet jogos volt. Azóta elég sok, különbözõ motorizáltságú SX4-ben ültem, és egyre jobban meg vagyok gyõzõdve arról, hogy ebben az autóban nincs semmi vonzó. Ez csupán egy átlagos kocsi, igazi igavonó, képtelen lennék hozzá kötõdni. Bíztam benne, hogy a modellfrissített modell majd valamit visszahoz a vonzalomból.

Új a mûszerfal, a középkonzol teteje, és immár digitális a légkondi

A Suzuki szinte mindent megtett, hogy külsõre ne lehessen észrevenni a módosításokat: kicsit más az orra, és nagyjából ennyi. Belül már más a mûszerek hátlapja, megvilágítása, így végre nem pirosban kell csodálni este az órákat. A fedélzeti számítógép is beköltözött a fordulatszámmérõ mellé, valamint a középkonzolon a klíma is digitális kijelzõt kapott. Az ülések huzata kicsit igényesebb, a hangulat sem annyira komor.

Felfrissült a motorválaszték: a tesztautóban már az új, erõsebb Euro-5-ös motor dolgozott. A régi 107 lóerõbõl 120 lett, de a menetteljesítmény-adatokban nem látok nagy változást. Ugyanúgy 11,5 másodpercet írnak álló helyzetbõl százra gyorsulásra, a végsebesség viszont nõtt öt kilométer/órával. Elvileg a fogyasztás is csökkent több mint fél literrel, vagyis az új motor sokkal jobb.

Már a motor fedele sem sok jót igér. Az erõforrás lusta és sokat eszik

Sajnos négy év távlatából elég nehéz megítélni, hogy a régi 1,6-os mennyire volt rugalmas, de az újra így sem tudok sok pozitívumot mondani. Egy alsó-középkategóriás 1,6-os autó van a családban, igaz az régebbi és nem Euro-5-ös, de sokkal jobban megy. Az sem egy versenyló, de nem kell egyfolytában váltogatni vele, és egy elõzés sem akkora gyötrelem, mint az SX4-gyel. Ebben a motorban semmi vonzót nem találtam, azon kívül, hogy nem szennyezi annyira a környezetet, ez egy tetszhalott. A rugalmassága szörnyû, csak akkor hajlandó lelkes gyorsulásra, ha nagyon pörgetjük. Ekkor azonban már hangos is, pedig alacsony fordulaton használva kellemes benyomást kelt.

Ezt a Suzukit egyszerûen nem értem. Még a fogyasztása sem nyert meg, hiszen városban óvatosan vezetve ugyan beérte a 8-9 literrel, de autópályán tartós 130-cal 9,5 literes átlagot produkált. Az elõd Varga úr korábbi tesztjében még tízliteres átlagot produkált, tehát elmondható, hogy az új kevesebbet eszik, számomra azonban a 9,2 literes vegyes átlag is sok, hiszen sosem siettünk vele. Az SX4 védelmében mindig megemlítik, hogy magas és négykerék-hajtású, de az átlag úgy jött ki, hogy csak elsõkerekesként használtam.

A ködlámpa környéke hangsúlyosabb, de alig látszik a változás

Az új motor sem gyõzött tehát meg, így az SX4 számomra egy nagy kérdõjel marad. Vannak olyan pontjai, amelyek még ma is tetszenek, például hogy magas építése ellenére sem billeg irreálisan, egészen feszes a rugózása. A váltó kicsit karcosabban mozgott, mint amire emlékeztem, a kormány viszont kellemesebb fogású lett. Négy felnõtt egészen normálisan elfér benne, de a csomagtartója kicsi (270 liter). A GS felszereltség sem rossz, de nekem már hiányzik egy USB csatlakozó, egy kicsit komolyabb hifi, Bluetooth kihangosítási lehetõség, meg jól nézne ki valami kis navigáció nem túl drágán.

Rá kellett jönnöm, nem irigylem a Suzuki-kereskedõket. Bár az emelt hasmagasságával és a kapcsolható összkerékhajtással még mindig lehet ajánlgatni ezt az autót, azért egy mai kompakthoz mérve nem annyira nyerõ vétel. Négy éve, amit teszteltünk, 4,5 millióba került, most ugyanez modernebb motorral 4,9 millió. Reálisan nézve nem drágult, de azért ötmillióért tudnék mást választani. Ráadásul jelenleg házon belül is van egy nagy ellensége, hiszen az SX4 Sedan a régi 1,6-os motorral és GS felszereltséggel most, akciósan 3,5 millió forint. Ennyit nem ér az összkerékhajtás.
autóteszt japán autó Suzuki SX4 Suzuki 4x4 kompakt autó